ওয়েব ডেস্ক: কুহেলি ইস্যুতে সুর নরম করল অ্যাপলো। মৃত শিশুর পরিবারকে ক্ষতিপূরণ দিতে সম্মত হল হাসপাতাল। স্বাস্থ্য কমিশন সূত্রে খবর। কোলনস্কপি করাতে গিয়ে মৃত্যু হয় ছোট্ট কুহেলির। পরিবারের অভিযোগ দুধের শিশুকে একদিনের বেশি সময় না খাইয়ে রাখেন চিকিত্‍সক। তদন্তে নেমে অভিযোগের সত্যতা পায় স্বাস্থ্য কমিশন। হাসপাতালকে ৩০ লক্ষ টাকা ক্ষতিপূরণ দিতে বলে তারা। কিন্তু, হাসপাতাল নির্ধারিত সময়ের মধ্যে ক্ষতিপূরণ দেয়নি। এরপর কড়া চিঠি দেওয়া হয় স্বাস্থ্য কমিশনের তরফে। সেই দাওয়াইয়েই কাজ হয়েছে। স্বাস্থ্য কমিশন সূত্রে খবর, ক্ষতিপূরণ দিতে রাজি হয়েছে হাসপাতাল।